JY LEES NOU Brad Pitt vervaardig Eat, Pray, Love. En wil die Wêreldbeker Amerika toe bring!
Het jy geweet? Brad Pitt is nou amptelik deel van Amerika se bodkomitee om die sokker-wêreldbeker in 2018 of 2022 na Amerika te bring.
"Sokker is werklik 'n globale sport en die geleentheid om deel te wees van die pogings om Amerika as gasheer van die grootste sportgebeurtenis in die wêreld gekies te kry is 'n groot eer," sê Pitt. Vir die 2018-wêreldbeker bie Amerika teen Australië, Engeland (David Beckham steun sy land in hierdie poging), Rusland en 'n gesamentlike bod tussen België en Nederland, en Spanje en Portugal. Amerika was in 1994 die gasheerland. Die groot besluit word in Desember geneem.
Nog Brad-nuus is dat hy die mede-vervaardiger is van een van die grootste flieks van die jaar: Eat, Pray, Love met Julia Roberts en Javier Bardem. Die fliek is dwarsoor die wêreld geskiet - van New York, Italië, Indië, Bali - en is gegrond op die gelyknamige topverkoper deur die skrywer Elizabeth Gilbert.